ছাত্রলীগের ২৯তম সম্মেলন নিয়ে আদেলীর অভিমত- শিক্ষা, শান্তি ও প্রগতির পতাকাবাহী সংগঠন ছাত্রলীগ। জাতির মুক্তির স্বপ্নদ্রষ্টা বঙ্গবন্ধু শেখ মুজিবুর রহমানের হাতে গড়া এই সংগঠন। তাঁর প্রাণের ছাত্রলীগ। সময়ের প্রয়োজন মেটাতেই এগিয়ে চলা বাংলাদেশ ছাত্রলীগের। জন্মের প্রথম লগ্ন থেকে ভাষার অধিকার, শিক্ষার অধিকার, বাঙালির স্বায়ত্তশাসন প্রতিষ্ঠা, দুঃশাসনের বিরুদ্ধে গণঅভ্যুত্থান, সর্বোপরি স্বাধীনতা ও স্বাধিকার আন্দোলনসহ প্রায় সাত দশকের সবচেয়ে সফল সাহসী সারথি বাংলাদেশ ছাত্রলীগ। আদেলী বলেন, আমি ছাত্রলীগের একজন একনিষ্ঠ কর্মী হিসাবে চাই, ছাত্রলীগ তাঁর গৌরবময় ইতিহাসটুকু ধরে রাখুক। ব্যক্তিগত কোনো চাওয়া নয়, ছাত্র-জনতার কল্যাণই ব্রত হোক আগামীর ছাত্রলীগের। এই প্রিয় সংগঠনকে লক্ষ্য করে আঙ্গুল তোলার কোনো কারণ যেনো কোন ব্যক্তির কারণে কেউ খুঁজে না পায়। বিশ্বাস করি, মানুষের মন জয় করা যায় ভালোবেসে, অপরাজনীতি করে নয়।